**R O M Â N I A Proiect**

**JUDEŢUL MUREŞ**  (nu produce efecte juridice)\*

**CONSILIUL LOCAL MUNICIPAL TÂRGU MUREŞ**

 **Inițiator, PRIMAR SOÓS ZOLTÁN**

**H O T Ă R Â R E A nr. \_\_\_\_\_\_**

**din \_\_\_\_\_\_\_\_\_\_\_\_\_\_\_\_\_\_ 2022**

***privind aprobarea modificării Organigramei și a Statului de funcții ale aparatului de specialitate al Primarului Municipiului Târgu Mureș***

***Consiliul local municipal Târgu Mures, întrunit în şedinţă ordinară de lucru,***

Luând în considerare **proiectul de hotărâre** inițiat de Primarul Municipiului Târgu Mureș privind aprobarea modificării Organigramei și a Statului de funcții ale aparatului de specialitate al Primarului Municipiului Târgu Mureș,

**Având în vedere:**

* Referatul de aprobare nr. 51.267/ 25.07.2022 inițiat de Primarul Municipiului Târgu Mureș prin Direcția pentru proiecte cu finanțare internațională, resurse umane, relații cu publicul și logistică,
* Raportul de specialitate al Direcției Juridice, Contencios Administrativ și Administrație Publică Locală nr. \_\_\_\_\_\_\_\_/\_\_\_\_\_\_\_\_\_\_\_;
* Raportul de specialitate al Direcției economice nr. \_\_\_\_\_\_\_/\_\_\_\_\_\_\_\_\_\_\_\_\_;
* Raportul comisiilor de specialitate din cadrul Consiliului local municipal Târgu Mureș;

**În conformitate cu prevederile:**

* art. 5 lit. g), q), y), lit. ff), lit. gg), lit. hh), art. 244 și art. 246, art. 370, art.382 lit. a) și lit. b), art. 391, art. 405, art. 406, **a**rt. 407, art. 408, art. 409, art. 512, art. 518 și art. 539 din O.U.G nr.57/2019 privind Codul administrativ, cu modificările și completările ulterioare,
* Legii nr. 53/2003 privind Codul muncii,republicată, cu modificările și completările ulterioare;
* Legii nr. 153/2017 privind salarizarea personalului plătit din fonduri publice, cu modificările și completările ulterioare;
* art. III din Ordonanța de urgență a Guvernului nr. 63/2010 pentru modificarea pentru modificarea şi completarea Legii nr. 273/2006 privind finanţele publice locale, precum şi pentru stabilirea unor măsuri financiare, cu modificările și completările ulterioare,

**Ținând cont de:**

* Adresa nr. 4412/25.03.2022 a Instituției Prefectului-Județul Mureș și Ordinul Prefectului nr. 87/2022 privind stabilirea numărului maxim de posturi pentru anul 2022 pentru UAT Municipiul Târgu Mureș, înregistrat la Primăria municipiului Târgu Mureș sub nr. 23932/29.03.2022;
* Adresa S.P.C.L.E.P Târgu Mureș nr. 184859 din 29.06.2022 referitoare la transformarea posturilor vacante;
* Hotărârea Consiliului Local al Municipiului Târgu Mureș nr. 64/2021 privind actualizarea Organigramei și Statului de funcții a Aparatului de Specialitate al Primarului Municipiului Târgu Mureș, prin punerea în executare a Sentinței nr. 189 din 18.06.2020, pronunțată de Tribunalul Mureș, Secția de contencios administrativ și fiscal, în dosar nr.75/102/2020, definitivă prin Decizia Civilă nr.777/R din 09.12.2020 a Curții de Apel Târgu Mureș și în conformitate cu HCL nr. 47 din 25 februarie 2021;
* Hotărârea Consiliului Local al Municipiului Târgu Mureș nr. 47/2021 privind modificarea Structurii organizatorice a Aparatului de specialitate al Primarului Unității Administrativ-Teritoriale Târgu Mureș,

Cabinet primar și cabinet viceprimari;

* Nota internă a Direcției economice nr.55535/1496/21.07.2022 referitoare la transformarea unui post vacant.

Potrivit dispozițiilor art. 121 alin. (1) și alin. (2) din Constituția României, republicată, ale art.3 și art.4 din

Carta europeană a autonomiei locale, adoptată la Strasbourg la 15 octombrie 1985, ratificată prin Legea nr.

199/1997, ale art. 7 alin. (2) din Legea nr. 287/2009 privind Codul civil,republicată, cu modificările și

completările ulterioare,

**În temeiul** prevederilorart. 129 alin. (1), alin. (2) lit. a) coroborat cu prevederile alin. (3), lit. c), art.139 alin. (1), art. 196 alin.(1) lit. a) din O.U.G nr.57/2019 privind Codul administrativ, cu modificările și completările ulterioare;

**H o t ă r ă ş t e:**

 **Art.1. (1)** Se aprobă modificarea Organigramei și a Statului de funcții ale aparatului de specialitate al Primarului Municipiului Târgu Mureș, după cum urmează:

* se înființează funcția de conducere de **administrator public** - funcție contractuală, în subordinea directă a Primarului Municipiului Târgu Mureș, în limita numărului maxim de posturi aprobate, prin transformarea postului contractual vacant de muncitor, grad I de la nivelul Biroului voluntar pentru situații de urgență
* se înfiinţează **Compartimentul monitorizare proceduri administrative** în subordinea directă a Secretarului General al Municipiului Târgu Mureş, cu 2 posturi de consilier juridic, clasa I, grad profesional superior (ID 200477, ID 200334) prin redistribuire din cadrul Serviciului juridic, contencios administrativ, potrivit art. 3 din Anexa 1 la O.U.G nr. 57/2019 privind Codul administrativ,cu modificările și completările ulterioare
* Serviciul relații cu consilierii,secretariat, evidență alegători și arhivă se redenumește în Serviciul relații cu consilierii,secretariat și arhivă

**(2)** Se aprobă transformarea funcției publice de execuție vacante de referent de specialitate , clasa II, grad profesional superior (ID 200421) în cadrul Serviciului buget-control financiar intern-Direcția economică, în inspector, clasa I, grad profesional superior.

 **(3)** În cadrul Serviciului Public Comunitar Local de Evidență a Persoanelor Târgu Mureș,a cărei activitate este coordonată din partea unității administrativ-teritoriale de secretarul general al municipiului Târgu Mureș, se transformă următoarele posturi/funcții publice:

* postul de natură contractuală de execuție,vacantă,de îngrijitor,studii generale,în funcție publică de

execuție referent,clasa III,grad profesional superior

* funcția publică de execuție,vacantă, de referent de specialitate, clasa II, grad profesional principal (ID 200530), în funcție publică de execuție consilier, clasa I, grad profesional principal
* funcția publică de execuție, vacantă, de referent, clasa III, grad profesional asistent (ID 200532), în funcție publică de execuție consilier, clasa I, grad profesional superior

 **Art.2.** Se aprobă Organigrama și Statul de funcții ale aparatului de specialitate al Primarului Municipiului Târgu Mureș, conform **Anexelor nr. 1 și 2**, care fac parte integrantă din prezenta hotărâre.

**Art.3.** Regulamentul de organizare și funcționare al Aparatului de specialitate al Primarului Municipiului Târgu Mureș va fi actualizat, prin hotărâre a consiliului local, în termen de 60 de zile de la adoptarea prezentei hotărâri.

**Art.4. (1)** Prezenta hotărâre va intra în vigoare în termen de 30 de zile de la data aprobării.

 **(2)** La data intrării în vigoare a prezentei hotărâri,orice alte dispoziții contrare își încetează aplicabilitatea.

**Art.5.** Cu aducerea la îndeplinire a prevederilor prezentei hotărâri se încredinţează Executivul Municipiului Târgu Mureş, prin Serviciul salarizare și resurse umane.

**Art.6**. În conformitate cu prevederile art. 252 alin. (1) lit. c) şi art. 255 din O.U.G. nr. 57/2019 privind Codul Administrativ, cu modificările și completările ulterioare, precum şi ale art.3 alin.(1) din Legea contenciosului administrativ nr. 554/2004, cu modificările și completările ulterioare,prezenta hotărâre se înaintează de secretarul general al unității administrativ-teritoriale Instituției Prefectului-Județul Mureş în vederea exercitării controlului de legalitate de către prefect.

**Art.7.** Prezenta hotărâre se comunică prin grija secretarului general al unității administrativ-teritoriale, în termenul legal, cu:

* Primarul Municipiului Târgu Mureș
* Secretarul general al municipiului Târgu Mureș
* Direcția proiecte cu finanțare internațională,resurse umane și relații cu publicul
* Direcția economică
* Serviciul Public Comunitar Local de Evidență a Persoanelor Târgu Mureș
* Agenția Națională a Funcționarilor Publici București,prin grija Serviciului salarizare și resurse umane

**Avizat pentru legalitate,**

**Secretar General al Municipiului**

**BÂTA ANCA VOICHIȚA**

  **\*Actele administrative sunt hotărârile de Consiliu local care intră în vigoare şi produc efecte juridice după îndeplinirea condiţiilor prevăzute de art 129, art 139 OUG Codul administrativ**